Doping er altíð komið fyri í ítrótti. Kanska í størri mun seinastu árini. Ì hvussu er hoyra vit meira um gølurnar, sum standast av doping. Ítróttarfólk dopa seg fyri at klára seg betri og fáa betri úrslit. At dopa seg merkir at taka evni sum ikki er loyvd, um tú luttekur í ítrótti og skal kappast. Innan øll ítróttarsambond í ÍSF er bannað at dopa seg. Kunnað verður um hvørji evni ikki eru loyvd. Um hetta ikki verður hildið, verður tað at rokna sum lógarbrot, og verður sektað sambart galdandi reglur. Føroyar hevur egnu lóggávu um doping, sí www. isf. fo. Galdandi reglur fyri Anti Doping Danmark finnur tú í bóklinginum,“ Antidoping og mig”; har finnur tú eisini dopinglistan. Tað er listin yvir tey evni, sum ikki eru loyvd. Fyri at fáa meira at vita um doping, kanst tú fara inn á heimasíðuna hjá Anti Doping Danmark www. antidoping. dk. Hetta er eisini galdandi, um tú keypir heilivág í handkeypi. Um tú tekur heilivág fyri varðandi sjúku, ber til at fáa undantaksloyvi. Hetta kallast TUE (Therapeutic Use Exemption). Doping kanningar fara fram í øllum størri ítróttarkappingum. Roknast kann eisini við, at tær verða gjørdar á oyggjaleikunum. Í bóklinginum“ Antidoping og mig” sært tú mannagongdina.